《严峙钓台》
宋代·朱清

谁著羊裘探故人，客星炯炯照天文。
严陵矶下桐江水，流到东山一色清。

作者简介：宋元间杭州富阳人，字元子。自幼力学，以气节自许。宋末与叶李交好。李以劾贾似道，流漳州。友朋莫敢往省，清独往与之诀。元至元间李为尚书左丞，士趋附恐后。清独漠然，若未始有一日之雅者。李数遣人迎致，卒不往，以布衣终。居邑之东山，乡人咸称东山先生。